Diari Oficial de la Generalitat Valenciana


Sumari del DOGV 2685, del 09-02-1996 (1996/837445)

ACORD de 5 de febrer de 1996, del Govern Valencià, pel qual es declara la ocupació urgent dels béns i drets subjectes a expedient d'expropiació forçosa de la Diputació Provincial de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2685

Data del DOGV
:   09-02-1996

Secció del DOGV
:   ALTRES DISPOSICIONS

Número del document
:   1996/837445


Data del document
:   05-02-1996

Organisme emissor
:   Conselleria d'Administració Pública

Tipus de document
:   Acord

ACORD de 5 de febrer de 1996, del Govern Valencià, pel qual es declara la ocupació urgent dels béns i drets subjectes a expedient d'expropiació forçosa de la Diputació Provincial de València.   
El Govern Valencià, en la reunió del dia 5 de febrer de 1996, adoptà l'acord següent:  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de condicionament de la intersecció amb el camí de Llíria i el reforç del paviment entre el PK 5,365 i 7,725, Moncada a VV-6021 (S-235).  
Aquesta declaració d'ocupació urgent es justifica en la necessitat de realitzar les obres ja que l'encreuament del camí de Llíria amb la carretera provincial constitueix un punt d'elevada conflictivitat tal i com testifiquen les dades d'accidentalitat disponibles. Per tant, s'estima procedent el tractament de la intersecció per tal d'ordenar el trànsit en l'encreuament i reduir o eliminar la possibilitat d'accidents en el punt de referència.  
Així mateix, el tram comprés entre els punts quilomètrics 5,365 i 7,725 de la carretera provincial, té una amplària de plataforma de 8 metres i les seues característiques geomètriques en planta i alçada són tolerables per al trànsit de servei, la intensitat mitjana diària de la qual s'aproxima als 4.000 vehicles/dia, però el seu paviment presenta un estat de conservació deficient, la qual cosa aconsella realitzar actuacions de conservació que milloren la qualitat del rodament i així evitar el seu deteriorament progressiu. Per tant, és necessari que la corporació dispose dels terrenys com més aviat millor.  
Sotmès l'expedient a informació pública els afectats no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del conseller d'Administració Pública, el Govern Valencià  
ACORDA  
Declarar la ocupació urgent dels béns i drets subjectes a expedient d'expropiació forçosa instruït per la Diputació Provincial de València per a l'execució del projecte de condicionament de la intersecció amb el camí de Llíria i el reforçament del ferm entre el PK 5,365 i 7,725, Moncada a VV-6021 (S-235).  
Llista de béns afectats  
Finca núm. 1.  
Naturalesa: rústica.  
Parcel·la: 75-b.  
Polígon: 15.  
Extensió: 575 m2.  
Terme: Nàquera (València).  
Propietari: Francisco Payá Agustí.  
Domicili: Lluís Santàngel, 26 -46671 València-.  
Finca núm. 2.  
Naturalesa: rústica.  
Parcel·la: 18-c.  
Polígon: 18.  
Extensió: 226 m2.  
Terme: Nàquera (València).  
Propietari: Ramón Palanca Palanca.  
Domicili: Ferrer i Bigne, 26 -46633 València-.  
Finca núm. 3.  
Naturalesa: rústica.  
Parcel·la: 64-ad.  
Polígon: 16.  
Extensió: 180 m2.  
Terme: Nàquera (València).  
Propietari: Fernando Traver Sabater.  
Domicili: Carraixet, 2, 46080 València.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant la Diputació Provincial de València al·legacions a l'efecte de corregir les possibles errades que s'hagen produït en enunciar els béns afectats per la ocupació urgent.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 5 de febrer de 1996.  
El conseller secretari del Govern Valencià,  
JOSÉ JOAQUíN RIPOLL SERRANO